钦定古今图书集成/明伦汇编/氏族典/第399卷 > 《廖用贤尚友录》 > 史宪诚
## 钦定古今图书集成/明伦汇编/氏族典/第399卷 > 《廖用贤尚友录》 > 史宪诚

按《唐书·史宪诚传》，“宪诚，其先奚也，内徙灵武，为建康
人，三世署魏博将，祖及父爵皆为王。宪诚始以趫敢
从父军。田弘正讨李师道，将先锋兵四千济河，拔城
栅，以功兼御史中丞。长庆二年，田布之自杀也，军乱
且嚣。时宪诚为中军兵马使，颇言河朔旧事，以摇其
众，众乃逼还府，擅总军务。穆宗未有以制，即以节度”
使授之。宪诚与李全略为婚家。太和中，其子同捷反，
潜以粮饷资之。文宗申约，使者相望，因进同中书门
下平章事。宪诚使大将至京师，侦事，作《谩言》“自大”，宰
相韦处厚折其诈，遣去。宪诚惧，出兵从王师讨之，复
遣大将丌志沼率师二万攻德州。时王廷凑援同捷，
阴诱志沼以利。志沼反，宪诚告急。天子，诏义武李听
进讨。于是志沼与廷凑合兵劫贝州，为听所败，奔廷
凑，沧、景平。宪诚不自安，请纳地。进检校司徒、兼侍中，
徙河中，封千乘郡公，以李听代。初，宪诚将以族行，惧
魏军之留，问策于弟宪忠。宪忠教分相、卫，请置帅，因
以弱魏。复请诏听引军声图志沼，而假道清河，帝从
之。宪诚因欲倚听公去魏。魏素聚兵清河，听至，悉出
其甲，将入魏。魏军闻之惧，明日，尽甲而出。听按军馆
陶不进，众谓宪诚卖己，曰：“绐我以沽恩耶！”夜攻杀之，
并监军史良佐推何进滔为帅以请。诏赠宪诚太尉。
实太和三年，宪诚起凡七年，死。